เป็นมะเร็งไทรอยด์ ผ่าตัดออกและกลืนแร่ มา 3 ปี ผล Lab ล่าสุด TSH=0.251 L mIU/L (0.400-4.049) FT3=2.86 ng/mL(2.77-5.27),FT4=1.59 ng/dL (0.78-2.19) ขณะนี้แพทย์ให้ยา THYROSIT 1 เม็ดเย็น จันทร์-พฤหัสบดี 2 เม็ดศุกร์ เสาร์ อาทิตย์ ค่ะ
สวัสดีค่ะ หากได้ผ่าตัดต่อมไทรอยด์ออกจนหมด และได้กลืนแร่ต่อ เพื่อรักษามะเร็งไทรอยด์ เมื่อรักษาจนหายแล้ว ก็ต้องมีการทานยาไทรอยด์ฮอร์โมนไปตลอดชีวิต ทั้งนี้ หลังจากที่เริ่มทานยา ค่าระดับไทรอยด์ฮอร์โมนจะยังไม่คงที่ โดยอาจใช้เวลานานหลายสัปดาห์หรือเป็นเดือน กว่าที่ค่าระดับฮอร์โมนจะคงที่ค่ะทั้งนี้ หากผ่านมา 3 ปีแล้ว และค่าไทรอยด์ฮอร์โมนล่าสุดเป็นดังที่แสดงมา แนะนำควรสอบถามกับแพทย์ที่รักษา ถึงค่าไทรอยด์ฮอร์โมนในครั้งก่อนๆ ด้วย หากมีค่าที่ใกล้เคียงกัน และไม่ได้มีอาการผิดปกติอะไร ก็ไม่จำเป็นต้องปรับยาทาน แต่หากค่าฮอร์โมนมีการเปลี่ยนแปลงไปจากเดิม ก็ต้องให้แพทย์ที่ดูแลเป็นคนปรับยา เพื่อจะได้ติดตามหลังการปรับยาต่อไปค่ะ ไม่ควรไปปรับยาทานเองค่ะ นอกจากนี้ หากในกรณีที่แพทย์เพิ่งมีการปรับขนาดยาไม่นาน ค่าฮอร์โมนก็จะยังไม่คงที่ได้ ต้องรอตรวจซ้ำที่อีกหลายสัปดาห์ก่อนค่ะ